
	REPUBLIKA  HRVATSKA

	SISAČKO-MOSLAVAČKA ŽUPANIJA

	OPĆINA LEKENIK


OPĆINSKO VIJEĆE
  
                                                                                                  - PRIJEDLOG-
        

KLASA: 402-03/26-01/01
URBROJ: 2176-12-01-03/6-26-2
Lekenik, 25. kolovoza 2026.  
Na temelju članka 289. Zakona o socijalnoj skrbi („Narodne novine“ 18/22, 46/22, 119/22, 71/23, 156/23 i 61/25),  članka 34. stavka 1. Statuta Općine Lekenik („Službeni vjesnik“, broj 9/21 i 33/26) i članka 33. Odluke o socijalnoj skrbi Općine Lekenik („Službeni vjesnik“ broj 83/22, 85/24, 13/25, 67/25 i 105/25), Općinsko vijeće Općine Lekenik na 7. sjednici održanoj dana 25. kolovoza  2026., donijelo je

O D L U K U

o sufinanciranju cijene smještaja i dnevnog boravka djece s područja Općine Lekenik koja pohađaju dječje vrtiće van područja stanovanja za pedagošku godinu 2026./2027.





          Članak 1.

Ovom Odukom propisuje se sufinanciranje cijene smještaja i dnevnog boravka u vrtiću te ustanovi ili obrtu registriranom za cjelodnevni boravak djece (10 sati) van Općine Lekenik,  djeci koja imaju prebivalište na području Općine Lekenik a koja zbog realnih razloga nisu upisana u programe predškolskog odgoja, obrazovanja i skrbi u Dječjem vrtiću Lekenik za pedagošku godinu 2026./2027.. 




 
          Članak 2.

Općina Lekenik će sufinancirati cijenu smještaja i dnevnog boravka sukladno članku 1. ove Odluke u iznosu 60% iznosa koji podmiruje roditelj/skrbnik djeteta koje je ostvarilo pravo smještaja i dnevnog boravka u dječjem vrtiću, ustanovi ili obrtu van područja Općine Lekenik, dok roditelji tj. skrbnici djece podmiruju razliku do pune cijene ako ispunjavaju sljedeće uvjete: 

- da dijete i njegovi roditelj, odnosno skrbnik s kojim dijete živi, imaju prebivalište na području Općine Lekenik  što se dokazuje potvrdom MUP-a o prebivalištu koju pribavlja Općina Lekenik; 

- da je u Dječjem vrtiću Lekenik za 2026./2027. pedagošku godinu kod upisa dijete nije ostvarilo pravo smještaja i dnevnog boravka isključivo iz razloga nedostatka smještajnog kapaciteta,  

- da je dijete za koje s traži sufinanciranje upisano u program predškolskog odgoja u dječjem  

  vrtiću van Općine Lekenik, te ustanovi ili obrtu registriranom za cjelodnevni boravak djece    

  (10 sati) što se dokazuje dokumentom o upisu tog dječjeg vrtića, ustanove ili obrta.

            Roditelji tj. skrbnici djece podmiruju razliku do pune cijene dječjeg vrtića, ustanove ili obrta van područja Općine Lekenik.

                                                                     Članak 3.
Zahtjev za ostvarivanje prava na sufinanciranje sukladno ovoj Odluci podnosi se Jedinstvenom upravnom odjelu Općine Lekenik te se uz njega prilažu preslike isprava  navedene u članku 2. ove Odluke.

Jedinstveni upravni odjel Općine Lekenik može zahtijevati i druge dokaze u svezi s ostvarivanjem prava sukladno ovoj Odluci.

O zahtjevu za priznavanje prava na sufinanciranje odlučuje Općinski načelnik, temeljem donesene odluke načelnik s podnositeljem zahtjeva sklapa ugovor o priznavanju prava te reguliranju drugih međusobnih prava i obveza.
                                                        Članak 5.
Donošenjem ove Odluke stavlja se izvan snage Odluka o sufinanciranju cijene smještaja i dnevnog boravka u vrtiću,  djece s područja Općine Lekenik koja nisu ostvarila pravo upisa u predškolske programe Dječjeg vrtića Lekenik („Službeni vjesnik“, broj 85/24).

                                                                    Članak 6.

Ova Odluka stupa na snagu danom donošenja.

